اؤلکه داخیلینده وطنداش‌لار فتح‌الله‌چی ترور تشکیلاتی‌نین بیر قروپ عضوو طرفیندن چئویریلیشه جهدینه قارشی ال‌لرینده بایراق‌لارلا میدان‌لاردا توپلانماقدا داوام ائدیر.
"فئتو" و"پ د ی" عضوو عسگرلرین حربی چئویریلیشه جهدین‌دن درحال سونرا دؤولت باشچی‌سی رجب طیب اردوغانین "میللتیمه چاغیریش ائدیرم، میدان‌لارا گلین، میدان‌لاردا بون‌لارا ان گؤزل جاوابی وئرک. بو جهدین باشاریلی اولاجاغینا اینانمیرام. تاریخ بویونجا چئوریلیش ائدن‌لرین هئچ بیری اوغور قازانا بیلمه‌‌دی". چاغیریشی ایله ادیرنه‌دن حکاری‌یه‌ده‌ک اؤلکه‌نین دؤرد بیر طرفینده میدان‌لارا چیخان وطنداش‌لار شنبه، بازار ، بازار ائرته‌سی، چرشنبه آخشامی، چرشنبه گونو اولدوغو کیمی، جومه آخشامیندا دا آخشام ساعتلاریندان اعتباراً میدان‌لارا آخین ائتدی.
کیشی، خانیم و یاشیندان آسیلی اولمایا‌راق مین‌لرله اینسان جومه گونون‌دن بو گونه‌ده‌ک گئجه‌دن سحره کیمی ترک ائتمدیک‌لری میدان‌لاردا دموکراسی‌ و میللی ایراده‌یه دایر شعارلار سسلندیریر، حاضیرلادیق‌لاری پلاکات‌لاری نوماییش ائتدیریرلر.
آنکارادا کیزل‌آی مئیدانیندا، ایستانبولدا تاکسیم مئیدانیندا دموکراسی‌ قورویوجولاری دؤولت باشچی‌سینا سئوگی و اینام‌لارینی دا ایفاده ائدیرلر. اون مین‌لرله وطنداش 15 جولای چئویریلیشه جهدی قطعیت‌له پیسله‌یه‌رک میلی ایراده‌سینی، بیرلیگینی گؤستردی.
بوغازیچی کؤرپوسونده ده تانک و سلاح سسی یئرینه وطنداش‌لارین دموکراسی‌ و اؤلکه‌سینه باغلی‌لیق سس‌لری ائشیدیلدی. مین‌لرله اینسان چئویریلیشه جهد زامانی عزم و قهرمان‌لیقلا داستان یازان‌لاری، شهید اولان‌لاری یاد ائتدی.
ایستانبولدا وطنداش‌لارین توپلاندیغی دیگر بیر یئر ایسه دؤولت باشچی‌سی رجب طیب اردوغانین کیسیک‌لیدا یئرلشن ایقامتگاهی اؤنو اولدو. بورادا دا وطنداش‌لار دموکراسی‌ نامینه بیرلیگینی نوماییش ائتدیردی.
